คือหนูประจำเดือนมาผิดปกติค่ะ ช่วงเดือนกรกฏาคม 61 ประจำเดือนหมดรอบ แล้วอีกห้าวัน ประจำเดือนก็มาใหม่ จากนั้นเว้น 15 วัน เดือนสิงหาคม ประจำเดือนก็มาใหม่ หลังจากนั้นก็มีประจำเดือนมากระปิดกระปอยตลอด สีช้ำเลือด แต่ไม่เยอะเท่าประจำเดือนปกติ พอหาข้อมูลแล้วมันใกล้เคียงกับโรคมะเร็งมดลูก กังวลมากเลยค่ะ หนูควรรีบไปตรวจเลยไหม หรือแบบนี้ปกติคะ?
สวัสดีค่ะ หากหลังจากประจำเดือนหมดไป 5 วันแล้ว ต่อมามีเลือดออกมาอีก แล้วหายไป 15 วัน แล้วมีเลือดออกมาอีก และมาแบบกะปริดกะปรอยอีกเรื่อยๆ ถือเป็นอาการเลือดออกผิดปกติจากข่องคลอด โดยอาจเกิดจาก1. ภาวะแทรกซ้อนของการตั้งครรภ์ เช่น แท้งคุกคาม แท้งไม่ครบ เป็นต้น แต่มักมีอาการปวดท้องน้อยร่วมด้วย2. มดลูกอักเสบ แต่มักมีตกขาวที่ผิดปกติและอาการปวดท้องน้อยร่วมด้วย3. การทำงานผลิตฮอร์โมนของรังไข่ผิดปกติ4. ความผิดปกติที่มดลูก เช่น เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป พบได้น้อยมากในคนอายุน้อย5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น6. การใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้นหากที่ผ่านมาได้มีเพศสัมพันธ์ อาจลองตรวจหาการตั้งครรภ์ดูก่อน หากตรวจไม่พบ แต่ยังคงมีเลือดออก กะปริดกะปรอย ก็ควรไปพบสูติ-นรีแพทย์เพื่อตรวจหาสาเหตุค่ะ